Document ID: 31994D0164

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Φεβρουαρίου 1994 για τροποποίηση της οδηγίας 91/68/ΕΟΚ του Συμβουλίου όσον αφορά τη διατύπωση των υγειονομικών πιστοποιητικών για το ενδοκοινοτικό εμπόριο αιγοπροβάτων (94/164/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/68/ΕΟΚ του Συμβουλίου της 28ης Ιανουαρίου 1991 σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (1), και ιδίως το άρθρο 14 δεύτερο εδάφιο,
Εκτιμώντας:
ότι πρέπει να διατυπωθεί ευκρινώς το κείμενο των πιστοποιητικών που προβλέπονται στο παράρτημα Ε της οδηγίας 91/68/ΕΟΚ, προκειμένου, ιδίως, να περιληφθούν οι εγγυήσεις όσον αφορά ορισμένες ασθένειες-
ότι, προς αποφυγή οιασδήποτε σύγχυσης, πρέπει να επαναδιατυπωθούν οι διατάξεις του εν λόγω παραρτήματος-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ε της οδηγίας 91/68/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από την εξηκοστή ημέρα μετά την ημερομηνία κοινοποίησής της.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Φεβρουαρίου 1994.

Labels: 12
3
6
0